קבוצת Safranym בת 10 שנים | קיוון הרוח
קבוצת Safranym בת 10 שנים
פורסם בתאריך ינואר 19, 2011 מאת simashimony	רגיל
בעקבות פנייה של אחת מחברות הקבוצה – בדקתי כמה שנים הקבוצה שלנו קיימת.
פתאום הסתבר לי: החודש הזה – ינואר 2011 הוא החודש הראשון של השנה ה-11 לקיום קבוצתנו! מזל טוב לנו!
הנה קצת מידע אודות קבוצת safranym:
הקבוצה נוסדה בחודש אפריל בשנת 2001
אין לי מעקב אחר מספר החברים שהיו בהתחלה – אבל אני זוכרת שבערך 30.
ההתחלה היתה די מסכנה. מעט ספרנים נענו, מעט תקשורת בינינו, מעט מידע עבר בדואר האלקטרוני, שאז עוד היה חדש לרובנו.
הקבוצה הזאת היתה ב-יאהו-גרופס לפני שהיה קיים יאהו גרופס. זה היה שרות תכתובות של חברה קטנה – מי זוכר את שמה? – שלימים נרכש על ידי חברת יאהו. אחר כך יאהו גרופס הפכו לגרופס יאהו.
כיום יש בקבוצתנו 245 חברים.
הנה טבלת ההסטוריה המכתבית שלנו:
להלן כמה תצוגות גראפיות של הנתונים האלה. הן מסבירות מעט – אבל יפות מאוד.
גראף טורים:
החודש שכתבנו בו הכי הרבה היה נובמבר 2004 וכתבנו בו כמעט 250 מכתבים. (זה היה הנסיון שלי להסביר את נושא המפתוח בקטלוג של ALEPH)
גראף טורים מוערמים:
הכי הרבה אנחנו כותבים בנובמבר (אחרי סוכות, לפני חנוכה), הכי פחות – באוגוסט (החופש הגדול).
גראף טורים תלת-ממדי:
בחודשים ינואר-פברואר-מארס של 2007 משהו מאוד ריגש אותנו. (מחיר השרות של חברת אידאה, שיר של ע' הלל על אחת ענולה, אלימות ילדים, Google it? No, library it דו"ח דברת (?!) ועוד ועוד
גראף עמודות שוכב:
שנת השיא של פעילותנו - 2005-6.
גראף קווים:
תסלחו לי - מה??? (WTF)
לצערי אני לא מוצאת נתונים על השינויים במספר חברי הקבוצה ואין אפשרות להשוות את מספר החברים לאופי פעילות הקבוצה. בכל מקרה נראה לי כי למרות שמספר הכתובות החברות בקבוצה נמצא בעליה (מתונה אך) מתמדת, הפעילות של הקבוצה פוחתת בהדרגה. לאחרונה יש רק מעט מצטרפים חדשים.
בעידודו של שרון גרינברג הוקם בשנת 2011 דף בפייסבוק: הספרנים והמידענים. הוא לא מאוד בשימוש – אבל אולי דוקא כדאי שננָכֵס לנו אותו לפעילות שוטפת של הקבוצה? זה בטח יותר עכשווי מ-גרופס-יאהו, למרות שלא בטוח שזה באמת מתאים לנו. אפשר לנסות.
אני מאחלת לנו המשך מוצלח – לא משנה איפה.
תויקה תחת קהילות וירטואליות ותויגה ב- safranym, ספריות, ספרנים |	השארת תגובה